Source: http://alkotmanybirosag.hu/devizahiteles-ugyek-attekintes
Timestamp: 2017-04-25 20:27:30
Document Index: 32871548

Matched Legal Cases: ['bíróság ', 'bíróság ', 'bíróság ', 'Kúria ', 'bíróság ', 'bíróság ']

Alkotmánybíróság - Devizahiteles ügyek áttekintés
Ügyek / egyéb / Devizahiteles ügyek áttekintés Devizahiteles ügyek áttekintés
Áttekintés az Alkotmánybíróság által befejezett és folyamatban lévő devizahiteles ügyekről(2015. december 4-i állapot)
7/2015. (III. 19.) AB határozat Az Alkotmánybíróság elutasította a Kúriának a pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes kérdések rendezéséről szóló 2014. évi XXXVIII. törvény 1. § (6) és (7) bekezdése, a 3. §-a, valamint a Kúria 2/2014. Polgári jogegységi határozat 3. pontja ellen benyújtott 4 alkotmányjogi panaszt.
Az Alkotmánybíróság elutasította a Kúriának a pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes kérdések rendezéséről szóló 2014. évi XXXVIII. törvény 16. §-a, illetve azzal összefüggő bírósági ítéletek ellen érkezett, több mint 80 lényegében azonos tartalmú alkotmányjogi panaszt. Az indítványozók magánszemélyek voltak, alkotmányjogi panaszukat az Abtv. 26. § (1) bekezdése alapján nyújtották be. Az indítványokat Alkotmánybíróság az indítványokat egyesítette az alapügyhöz (a IV/1536/2014. számú ügyhöz).
Az ügy indítványozója pénzügyi intézmény volt. Az indítványozók az Alaptörvény B) cikk (1) bekezdésének, a C) cikk (1) bekezdésének, az E) cikk, az M) cikk, a Q) cikk, a VI. cikk (1) bekezdésének, a XII. cikk (1) bekezdésének, a XIII. cikk (1) bekezdésének, a XIV. cikk (2) bekezdésének, a XXVIII. cikk (1) bekezdésének, a XXVIII. cikk (7) bekezdésének, és a 26. cikk (1) bekezdésének.sérelmére hivatkoztak.
Az ügy indítványozója érintett magánszemély volt. Az indítványozó az Alaptörvény II. cikke és a XXVIII. cikk (1) bekezdése sérelmére hivatkoztak.